
住讜讟讛 诪讜 注"讗 - 驻讬专讜砖 砖讟讬讬谞讝诇抓

讜讛讻讛谞讬诐 讗讜诪专讬诐: "讻驻专 诇注诪讱 讬砖专讗诇 讗砖专 驻讚讬转 讛' 讜讗诇 转转谉 讚诐 谞拽讬 讘拽专讘 注诪讱 讬砖专讗诇" (讚讘专讬诐 讻讗, 讞). 诇讗 讛讬讜 爪专讬讻讬谉 诇讜诪专 讗转 住讜祝 讛驻住讜拽 "讜谞讻驻专 诇讛诐 讛讚诐" 讻讬 讚讘专 讝讛 讗讬谞讜 讞诇拽 诪讚讘专讬 讛讻讛谞讬诐, 讗诇讗 专讜讞 讛拽讜讚砖 诪讘砖专转谉: 讗讬诪转讬 砖转注砖讜 讻讻讛 鈥�/b> 讛讚诐 诪转讻驻专 诇讛诐.


讗 讙诪专讗 砖谞讬谞讜 讘诪砖谞讛 砖讗讬谉 讛诪讜诐 驻讜住诇 讘注讙诇讛. 讜砖讜讗诇讬诐: 讜讬讛讗 诪讜诐 驻讜住诇 讘注讙诇讛 诪拽诇 讜讞讜诪专: 讜诪讛 驻专讛 讗讚讜诪讛 砖讗讬谉 诪谞讬谉 讛砖谞讬诐 砖诇讛 驻讜住诇讜转 讘讛 讜讗驻砖专 诇讛讘讬讗 讗讜转讛 讘讻诇 讙讬诇 砖讛讜讗, 讘讻诇 讝讗转 诪讜诐 驻讜住诇 讘讛, 注讙诇讛 砖砖谞讬诐 驻讜住诇讜转 讘讛 砖讗讬谞讛 讻砖讬专讛 讗诇讗 讻砖讛讬讗 爪注讬专讛 鈥� 讗讬谞讜 讚讬谉 砖讬讛讗 诪讜诐 驻讜住诇 讘讛! 讜诪砖讬讘讬诐: 砖讗谞讬 讛转诐 [砖讜谞讛 讛讚讘专 砖诐 讘驻专讛 讗讚讜诪讛] 砖讗诪专 拽专讗 [讛讻转讜讘]: "讗砖专 讗讬谉 讘讛 诪讜诐" (讘诪讚讘专 讬讟, 讘), 讜讬砖 讻讗谉 诇砖讜谉 诪讬注讜讟: 讘讛 讚讜讜拽讗 诪讜诐 驻讜住诇, 讜讗讬谉 诪讜诐 驻讜住诇 讘注讙诇讛.


讜砖讜讗诇讬诐: 讗诇讗 诪注转讛 砖诇砖讜谉 "讘讛" 诪诪注讟转 讚讘专 砖讬讻讜诇 诇讛讬诇诪讚 讘拽诇 讜讞讜诪专 诇讗 讬讛讜 砖讗专 注讘讜讚讜转 砖注讜讘讚讬诐 讘驻专讛 讗讚讜诪讛, 讞讜抓 诪诪砖讗 驻讜住诇讜转 讘讛. 砖讗祝 砖讬砖 诇诇诪讜讚 讚讘专 讝讛 讘拽诇 讜讞讜诪专 诪注讙诇讛 注专讜驻讛, 诪讻诇 诪拽讜诐 谞讗诪专讛 砖诐 诇砖讜谉 诪讬注讜讟 鈥� "讗砖专 诇讗 注讜讘讚 讘讛" (讚讘专讬诐 讻讗, 讙), 诇讜诪专 砖讚讜讜拽讗 "讘讛" 讘注讙诇讛, 驻讜住诇讜转 讻诇 讛注讘讜讚讜转 讜诇讗 讘驻专讛.


讗诇诪讛 [诪讚讜注] 讗诪专 专讘 讬讛讜讚讛 讗诪专 专讘: 讗诐 讛谞讬讞 注诇讬讛 注讜讚讛 (讞讘讬诇讛) 砖诇 砖拽讬谉 鈥� 诪讬讚 驻住讜诇讛 讛驻专讛 讛讗讚讜诪讛 诪砖讜诐 砖注讘讚 讘讛, 讜讘注讙诇讛 注专讜驻讛 讗讬谞讛 谞驻住诇转 讘注讘讜讚讛 注讚 砖转诪砖讜讱 讜转讟诇讟诇 讗转 讛注讜诇, 砖讛专讬 谞讗诪专 讘讛 "讗砖专 诇讗 诪砖讻讛 讘注讜诇" (讚讘专讬诐 讻讗, 讙)! 讜诪砖讬讘讬诐: 砖讗谞讬 [砖讜谞讛] 讚讬谉 讝讛 讘驻专讛 讚讬诇驻讬谞谉 [砖诇诪讚讬诐 讗谞讜] 讗讜转讜 讘讙讝讬专讛 砖讜讜讛 "注诇" "注诇" 诪注讙诇讛.


讜诪拽砖讬诐: 讗诐 讻谉 注讙诇讛 谞诪讬 转讬转讬 [讙诐 讻谉 转讘讜讗, 转讬诇诪讚] 讘讗讜转讛 讙讝讬专讛 砖讜讜讛 "注诇" "注诇" 诪驻专讛 讜讬讛讬讜 诪讜诪讬诐 驻讜住诇讬诐 讘讛! 讜诪砖讬讘讬诐: 讛讗 诪讬注讟 专讞诪谞讗 [讛专讬 诪讬注讟讛 讛转讜专讛] 讚讘专 讝讛 注诇 讬讚讬 讛诪诇讛 "讘讛",  诇讜诪专 砖驻住讜诇 讝讛 砖诇 诪讜诐 讛讜讗 讚讜讜拽讗 讘驻专讛 讜诇讗 讘注讙诇讛.


 讜诪拽砖讬诐:  讘注讙诇讛 谞诪讬 讻转讬讘 [讙诐 讻谉 谞讗诪专] "讘讛", 讜讗诐 讻谉 谞讗诪专 砖讚讜讜拽讗 讘讛 讬讛讬讜 砖讗专 注讘讜讚讜转 驻讜住诇讜转 讜诇讗 讘驻专讛 讗讚讜诪讛! 讜诪砖讬讘讬诐: 讛讛讜讗 [讗讜转讜 讻转讜讘] ("讘讛") 诪讬讘注讬 诇讬讛 诇诪注讜讟讬 [爪专讬讱 讗讜转讜 诇诪注讟] 拽讚砖讬诐 拽专讘谞讜转 砖诇讗 驻住诇讛 讘讛讜 [驻讜住诇转 讘讛诐] 注讘讜讚讛 砖讗驻砖专 诇讛拽专讬讘 讙诐 讘注诇 讞讬讬诐 砖谞注讘讚讛 讘讜 注讘讜讚讛. 讻讬 住诇拽讗 讚注转讱 讗诪讬谞讗 诇讬转讬 [讬注诇讛 注诇 讚注转讱 诇讜诪专 砖讬讘讜讗, 讬讬诇诪讚] 讛讚讘专 讘拽诇 讜讞讜诪专 诪注讙诇讛 注专讜驻讛, 讜讻讱 谞诇诪讚: 讜诪讛 注讙诇讛 砖讗讬谉 诪讜诐 驻讜住诇 讘讛 讘讻诇 讝讗转 注讘讜讚讛 驻讜住诇转 讘讛, 拽讚砖讬诐 砖诪讜诐 驻讜住诇 讘讛谉 鈥�/b> 讗讬谞讜 讚讬谉 砖注讘讜讚讛 驻讜住诇转 讘讛谉? 诇讻讱 谞讗诪专 "讘讛" 鈥� 砖讚讜讜拽讗 注讙诇讛 谞驻住诇转 讘注讘讜讚讛.


 注诇 讛拽诇 讜讞讜诪专 讛讝讛 诪注讬专讬诐: 讗讬讻讗 诇诪讬驻专讱 [讬砖 诪拽讜诐 诇砖讘讜专, 诇讛拽砖讜转 注诇讬讜]: 诪讛 诇注讙诇讛 鈥�/b> 砖讻谉 砖谞讬诐 驻讜住诇讜转 讘讛 砖讗诐 讛讝拽讬谞讛 砖讜讘 讗讬谞讛 拽专讜讬讛 注讙诇讛! 讜讚讜讞讬诐: 讗讟讜 拽讚砖讬诐 诪讬 诇讬讻讗 讚驻住诇讬 讘讛讜 [讛讗诐 讘拽讚砖讬诐 讗讬谉 讻讗诇讛 砖驻讜住诇讬诐 讘讛诐] 砖谞讬诐? 砖讛专讬 讬砖 讻诪讛 拽讚砖讬诐 砖诪讘讬讗讬诐 讚讜讜拽讗 注讚 讙讬诇 砖谞讛 讗讜 注讚 讙讬诇 砖谞转讬讬诐, 讜讻讬 讗讬爪讟专讬讱 拽专讗 [讜讻讗砖专 谞爪专讱 讛讻转讜讘] 诇诪注讟 驻住讜诇 注讘讜讚讛 讘拽讚砖讬诐 讛专讬 讝讛 诇讛谞讱 [诇讗讜转诐] 拽讚砖讬诐 讚驻住诇讛 讘讛讜 [砖驻讜住诇讬诐 讘讛诐] 砖谞讬诐.


讜诪拽砖讬诐: 讜拽讚砖讬诐 砖诇讗 驻住诇讛 讘讛讜 [驻讜住诇转 讘讛诐] 注讘讜讚讛 诪讛讻讗 谞驻拽讗 [诪讻讗谉 诪驻住讜拽 讝讛 讛讜讗 讬讜爪讗, 谞诇诪讚]? 讛诇讗 诪讛转诐 谞驻拽讗 [诪砖诐, 诪诪拽讜诐 讗讞专, 讬讜爪讗], 砖谞讗诪专: "注讜专转 讗讜 砖讘讜专 讗讜 讞专讜抓 讗讜 讬讘诇转 讗讜 讙专讘 讗讜 讬诇驻转 诇讗 转拽专讬讘讜 讗诇讛 诇讛'" (讜讬拽专讗 讻讘, 讻讘), 讜讛专讬 讝讛 诪讬注讜讟: 讗诇讛 讗讬 (讗讬谉) 讗转讛 诪拽专讬讘, 讗讘诇 讗转讛 诪拽专讬讘 拽讚砖讬诐 砖谞注讘讚讛 讘讛谉 注讘讜讚讛! 讜诪砖讬讘讬诐: 讗讬爪讟专讬讱 [谞爪专讱 讛讚讘专] 诇讛讬讗诪专 讘砖谞讬 讛诪拽讜诪讜转, 砖讻谉 住诇拽讗 讚注转讱 讗诪讬谞讗 [讬注诇讛 注诇 讚注转讱 诇讜诪专]: 讛谞讬 诪讬诇讬 [讚讘专讬诐 讗诇讛] 砖诪讜转专 诇讛拽专讬讘 拽讚砖讬诐 砖注讘讚讜 讘讛诐 谞讗诪专讜 专拽 讛讬讻讗 [讘诪拽讜诐] 砖注讘讚 讘讛谉 注讘讜讚转 讛讬转专, 讗讘诇 讗诐 注讘讚 讘讛诐 注讘讜讚转 讗讬住讜专 讻讙讜谉 注讘讜讚讛 讘砖讘转 讗讬诪讗 诇讬转住专讜 [讗诪讜专 砖讬讬讗住专讜] 诇讛拽专讘讛, 注诇 讻谉 爪专讬讻讗 [爪专讬讱]  讛讚讘专 诇讛讬讗诪专 驻注诪讬讬诐.


 讜砖讜讗诇讬诐:  讜讛讗 谞诪讬 诪讛讻讗 谞驻拽讗 [讜讛专讬 讚讬谉 讝讛 砖讗讬谉 注讘讜讚转 讗讬住讜专 驻讜住诇转 讘拽讚砖讬诐 讙诐 讻谉 鈥�/span> 诪讻讗谉, 诪驻住讜拽 讗讞专 讛讜讗 讬讜爪讗], 砖谞讗诪专 讘注谞讬谉 讛拽专讘转 讘注诇讬 诪讜诪讬诐 "讜诪讬讚 讘谉 谞讻专 诇讗 转拽专讬讘讜 讗转 诇讞诐 讗诇讛讬讻诐 诪讻诇 讗诇讛" (讜讬拽专讗 讻讘, 讻讛), 讜讛讛讚讙砖讛 "讗诇讛" 讘讗讛 诇诇诪讚: 讗诇讛, 讘注诇讬 讛诪讜诪讬诐, 讗讬 讗转讛 诪拽专讬讘, 讗讘诇 讗转讛 诪拽专讬讘 拽讚砖讬诐 砖谞注讘讚讛 讘讛谉 注讘讜讚讛  讜诇诪专讜转 砖诪谉 讛住转诐 讙讜讬 注砖讛 讘讛诐 讙诐 注讘讜讚转 讗讬住讜专!


 讜诪砖讬讘讬诐:  讗讬爪讟专讬讱 [谞爪专讱] 讛讚讘专 诇讚讬谉 谞讜住祝, 砖讻谉 住诇拽讗 讚注转讱 讗诪讬谞讗 [讬注诇讛 注诇 讚注转讱 诇讜诪专]: 讛谞讬 诪讬诇讬 讛讬讻讗 [讚讘专讬诐 讗诇讛 砖注讘讜讚讛 讗讬谞讛 驻讜住诇转 讘讛诐, 讗诪讜专讬诐 讘诪拽讜诐] 砖注讘讚 讘讛谉 讻砖讛谉 讞讜诇讬谉 讜讗讞专 讻讱 讛拽讚讬砖诐 诇拽专讘谉, 讗讘诇 注讘讚 讘讛谉 讻砖讛谉 讻讘专 拽讚砖讬诐 鈥�/b> 讗讬诪讗 诇讬转住专讜 [讗诪讜专 砖讬讬讗住专讜], 注诇 讻谉 爪专讬讻讗 [爪专讬讱] 砖讬讬讗诪专 讛讚讘专 驻注诐 谞讜住驻转.


讘 讙讜驻讗 [诇讙讜驻讛] 砖诇 讗讜转讛 讛诇讻讛 砖讛讝讻专谞讜, 讗诪专 专讘 讬讛讜讚讛 讗诪专 专讘: 驻专讛 讗讚讜诪讛, 讗诐 讛谞讬讞 注诇讬讛 注讜讚讛 (讞讘讬诇讛) 砖诇 砖拽讬谉 鈥�/b> 驻住讜诇讛, 讜讘注讙诇讛 注专讜驻讛 讗讬谞讛 驻住讜诇讛 注讚 砖转诪砖讜讱. 诪讬转讬讘讬 [诪拽砖讬诐] 注诇 讻讱 诪诪讛 砖砖谞讬谞讜 讘讘专讬讬转讗: 谞讗诪专 讘驻专讛 讗讚讜诪讛 "讗砖专 诇讗 注诇讛 注诇讬讛 注诇" (讘诪讚讘专 讬讟, 讘), 讗讬谉 诇讬 讗诇讗 注讜诇 讘诇讘讚, 砖讗专 注讘讜讚讜转 诪谞讬谉? 讗诪专转: 拽诇 讜讞讜诪专, 讜诪讛 注讙诇讛 砖讗讬谉 诪讜诐 驻讜住诇 讘讛 鈥�/b> 砖讗专 注讘讜讚讜转 驻讜住诇讜转 讘讛, 驻专讛 讗讚讜诪讛 砖诪讜诐 驻讜住诇 讘讛 鈥�/b> 讗讬谞讜 讚讬谉 砖砖讗专 注讘讜讚讜转 驻讜住诇讬谉 讘讛?


讜讗诐 谞驻砖讱 诇讜诪专 诇驻专讜讱 拽诇 讜讞讜诪专 讝讛 鈥� 诇诪讚 讚讘专 讝讛 诪讙讝讬专讛 砖讜讜讛: 谞讗诪专 讻讗谉 讘驻专讛 讗讚讜诪讛 "注诇" 讜谞讗诪专 诇讛诇谉 讘注讙诇讛 注专讜驻讛 "注诇" (讚讘专讬诐 讻讗, 讙), 诪讛 诇讛诇谉 讘注讙诇讛 砖讗专 注讘讜讚讜转 驻讜住诇讜转 讘讛 鈥�/b> 讗祝 讻讗谉 讘驻专讛 砖讗专 注讘讜讚讜转 驻讜住诇讜转.


讜砖讜讗诇讬诐: 诪讗讬 [诪讛 驻讬专讜砖] "讗诐 谞驻砖讱 诇讜诪专", 讻诇讜诪专, 诪讛 讛讬转讛 讛驻讬专讻讗 砖讛讬转讛 诇讜 注诇 讛拽诇 讜讞讜诪专 讛讝讛, 砖讘讙诇诇讛 讛讜爪专讱 诇讙讝讬专讛 砖讜讜讛? 讜诪住讘讬专讬诐: 讜讻讬 转讬诪讗 [讜讗诐 转讗诪专]: 讗讬讻讗 诇诪讬驻专讱 [讬砖 诪拽讜诐 诇驻专讜讱, 诇砖讘讜专] 讗转 讛拽诇 讜讞讜诪专 讜诇讜诪专: 诪讛 诇注讙诇讛 鈥�/b> 砖讻谉 砖谞讬诐 驻讜住诇讜转 讘讛, 诪讛 砖讗讬谉 讻谉 讘驻专讛. 讗讬 谞诪讬 [讗讜 讙诐 讻谉] 讗驻砖专 诇讜诪专: 拽讚砖讬诐 讬讜讻讬讞讜, 砖诪讜诐 驻讜住诇 讘讛谉 讜讗讬谉 注讘讜讚讛 驻讜住诇转 讘讛谉, 讜讗诐 讻谉 讛拽诇 讜讞讜诪专 讬讻讜诇 诇讛讬驻专讱 诪砖谞讬 爪讚讚讬诐, 注诇 讻谉 诇诪讚讬诐 讘讙讝讬专讛 砖讜讜讛:


谞讗诪专 讻讗谉 "注诇" 讜谞讗诪专 诇讛诇谉 "注诇", 诪讛 诇讛诇谉 讘注讙诇讛 砖讗专 注讘讜讚讜转 鈥�/b> 讗祝 讻讗谉 讘驻专讛 砖讗专 注讘讜讚讜转. 讜砖讜讗诇讬诐 注诇 讚专砖讛 讝讜: 讜诪诪拽讜诐 砖讘讗转讛, 讻诇讜诪专, 诪讛诪拽讜诐 砖诪诪谞讜 诇诪讚转, 诪注讙诇讛 注专讜驻讛, 讗转讛 诇讜诪讚 讙诐 讚讘专 讗讞专, 诪讛 诇讛诇谉 讘注讙诇讛 讗讬谞讛 谞驻住诇转 讘注讘讜讚转 诪砖讗 注讚 砖转诪砖讜讱 讘注讜诇, 讗祝 讻讗谉 讘驻专讛 注讚 砖转诪砖讜讱,  讜讘谞讬讙讜讚 诇讚讘专讬 专讘!


 讜诪砖讬讘讬诐:  转谞讗讬 [诪讞诇讜拽转 转谞讗讬诐] 讛讬讗, 讚讗讬讻讗 讚诪讬讬转讬 诇讛 [砖讬砖 砖诪讘讬讗讬诐, 诇讜诪讚讬诐 讛诇讻讛 讝讜] 砖注讘讜讚讛 驻讜住诇转 讘驻专讛 讘讙讝讬专讛 砖讜讜讛 诪注讙诇讛 讜讗讬谞诐 驻讜住诇讬诐 注讚 砖转诪砖讜讱 讘注讜诇, 讗讬讻讗 讚诪讬讬转讬 诇讛 诪讙讜驻讛 讚驻专讛 [讬砖 砖诪讘讬讗讬诐, 诇讜诪讚讬诐 讗讜转讛 诪驻专讛 注爪诪讛], 讜讛诐 驻讜住诇讬诐 讙诐 讗诐 诇讗 诪砖讻讛 讘注讜诇.


讚转谞讬讗 [砖讻谉 砖谞讬谞讜 讘讘专讬讬转讗] 讘注谞讬谉 驻专讛 讗讚讜诪讛: "注诇", 讗讬谉 诇讬 讗诇讗 注讜诇 砖驻讜住诇 讘讛, 砖讗专 注讘讜讚讜转 诪谞讬谉 鈥�/b> 转诇诪讜讚 诇讜诪专: "讗砖专 诇讗 注诇讛 注诇讬讛 注诇" (讘诪讚讘专 讬讟, 讘) 诪讻诇 诪拽讜诐, 诇专讘讜转 讻诇 注讘讜讚讛. 讗诐 讻谉 诪讛 转诇诪讜讚 诇讜诪专 "注诇", 讗诐 诇讗 专拽 注讜诇 驻讜住诇 讗诇讗 讙诐 砖讗专 讛注讘讜讚讜转 鈥� 诇诇诪讚: 注讜诇 砖诪谞讬讞讬诐 注诇讬讛 驻讜住诇 讗讜转讛 讘讬谉 讘砖注转 注讘讜讚讛 讘讬谉 砖诇讗 讘砖注转 注讘讜讚讛 讗诇讗 讘讛谞讞讛 讘诇讘讚, 砖讗专 注讘讜讚讜转 讗讬谉 驻讜住诇讜转 讗诇讗 讘砖注转 注讘讜讚讛  讜诇驻讬 砖讬讟讛 讝讗转 驻住拽 专讘.


 讜诪拽砖讬诐:  讜讗讬诪讗 [讜讗诪讜专] 讜讚专讜砖 驻住讜拽 讝讛 注爪诪讜 讘讗讜驻谉 讗讞专: "讗砖专 诇讗 注诇讛 注诇讬讛" 鈥� 讛专讬 讝讛 讻诇诇 讜讗讜住专 讻诇 注讘讜讚讛, "注诇" 鈥�/b> 驻专讟, 讛专讬 讬砖 讻讗谉 讻诇诇 讜驻专讟, 讜诇驻讬 讻诇诇讬 诪讚专砖 讛讛诇讻讛 讗讬谉 讘讻诇诇 讗诇讗 诪讛 砖讘驻专讟, 讜谞讗诪专: 注讜诇 鈥�/b> 讗讬谉 [讻谉], 诪讬讚讬 讗讞专讬谞讗 [讚讘专 讗讞专] 鈥�/span> 诇讗! 讜诪转专爪讬诐: "讗砖专 诇讗 注诇讛 "鈥� 诇砖讜谉 专讘讜讬讗 [专讬讘讜讬] 讛讜讗  讜讗讬谞讜 诪讚讬谉 讻诇诇 讜驻专讟.


 讜诪注讬专讬诐:  讜转谞讬讗 谞诪讬 [讜砖谞讜讬讛 讙诐 讻谉 讘专讬讬转讗] 诇讙讘讬 注讙诇讛 讻讬 讛讗讬 讙讜讜谞讗 [讻讙讜谉 讝讛]: "注诇", 讗讬谉 诇讬 讗诇讗 注讜诇, 砖讗专 注讘讜讚讜转 诪谞讬谉 鈥�/b> 转诇诪讜讚 诇讜诪专: "讗砖专 诇讗 注讘讚 讘讛" (讚讘专讬诐 讻讗, 讙) 诪讻诇 诪拽讜诐. 讗诐 讻谉 诪讛 转诇诪讜讚 诇讜诪专 "注诇" 鈥� 诇诇诪讚: 注讜诇 驻讜住诇 讘讬谉 讘砖注转 注讘讜讚讛 讘讬谉 砖诇讗 讘砖注转 注讘讜讚讛, 砖讗专 注讘讜讚讜转 讗讬谉 驻讜住诇讜转 讗诇讗 讘砖注转 注讘讜讚讛.


讜砖讜讗诇讬诐: 讜讗讬诪讗 [讜讗诪讜专] "讗砖专 诇讗 注讘讚 讘讛" 讛专讬 讝讛 讻诇诇, "注诇" 讛讜讗 驻专讟, 讜谞讚专讜砖: 讻诇诇 讜驻专讟, 讗讬谉 讘讻诇诇 讗诇讗 诪讛 砖讘驻专讟: 注讜诇 鈥�/b> 讗讬谉 [讻谉], 诪讬讚讬 讗讞专讬谞讗 [讚讘专 讗讞专] 鈥�/span> 诇讗! 讜诪转专爪讬诐: "讗砖专 诇讗 注讜讘讚 讘讛 "诇砖讜谉 专讘讜讬讗 [专讬讘讜讬] 讛讜讗.


讗诪专 专' 讗讘讛讜: 讘注讬 诪讬谞讬讛 [砖讗诇转讬 讗讜转讜] 诪专' 讬讜讞谞谉: 诪砖讬讻转 注讜诇 讝讜 讛驻讜住诇转 注讙诇讛 讘讻诪讛, 诪讛 砖讬注讜专讛, 讛诪专讞拽 砖讛讬讗 爪专讬讻讛 诇诪砖讜讱 讘注讜诇 讻讚讬 诇讛讬驻住诇? 讗诪专 诇讬: 讻诪诇讗 (讻砖讬注讜专) 讙讜讚诇 讛注讜诇. 讗讬讘注讬讗 诇讛讜 [谞砖讗诇讛 诇讛诐 诇诇讜诪讚讬诐]: 讛讗诐 诪讚讜讘专 驻讛 诇讗专讻讜 砖诇 注讜诇 讗讜 诇专讞讘讜? 讗诪专 诇讛讜 [诇讛诐] 讛讛讜讗 诪专讘谞谉 [讗讞讚 讛讞讻诪讬诐] 讜专' 讬注拽讘 砖诪讬讛 [砖诪讜]: 诇讚讬讚讬 诪驻专砖讗 诇讬 诪讬谞讬讛 [诇讬 谞转驻专砖 讛讚讘专 诪诪谞讜] 诪专' 讬讜讞谞谉 注爪诪讜: 诪砖讬讻转 注讜诇 诇专讞讘讜 砖讛讬讗 讟驻讞.


讜砖讜讗诇讬诐: 讻讬讜谉 砖讗诪专 砖讬注讜专 拽爪讜讘 诇讝讛, 讜诇讬诪讗 [讜砖讬讗诪专] 专拽 讟驻讞 讜诪讚讜注 讛讜住讬祝 讗讬驻讜讗 讻诪诇讜讗 讛注讜诇? 讜诪砖讬讘讬诐: 讛讗 拽讗 诪砖诪注 诇谉 [讚讘专 讝讛 讛砖诪讬注 诇谞讜] 讻讬 砖讬注讜专讗 [砖讬注讜专讜] 砖诇 注讜诇 讘专讜讞讘讜 鈥� 讟驻讞 讛讜讬 [讛讜讗]. 诇诪讗讬 谞驻拽讗 诪讬谞讛 [诪讛 讬讜爪讗 诪讝讛] 鈥�/span> 诇诪拽讞 讜诪诪讻专, 砖讬讻讜诇 讛拽讜谞讛 诇讞讝讜专 讘讜 讗诐 讗讬谉 专讜讞讘讜 砖诇 讛注讜诇 诪讙讬注 诇讟驻讞.


讙 讗诪专 专' 讬讜讞谞谉 讘谉 砖讗讜诇, 诪驻谞讬 诪讛 讗诪专讛 转讜专讛: 讛讘讬讗 注讙诇讛 讘谞讞诇? 讗诪专 讛拽讚讜砖 讘专讜讱 讛讜讗: 讬讘讗 讚讘专 砖诇讗 注砖讛 驻讬专讜转, 讻诇讜诪专, 讛注讙诇讛 讛讝讗转 砖诇讗 讬诇讚讛 注讚讬讬谉 讜讬注专祝 讘诪拽讜诐 砖讗讬谉 注讜砖讛 驻讬专讜转 讘谞讞诇 讗讬转谉, 讜讬讻驻专 注诇 诪讬 砖诇讗 讛谞讬讞讜 诇讛专讜讙 诇注砖讜转 驻讬专讜转. 讜砖讜讗诇讬诐: 诪讗讬 [诪讛 讛诐] 驻讬专讜转 讗诇讛 砖诇讗 讛谞讬讞讜 诇讜 诇注砖讜转? 讗讬诇讬诪讗 [讗诐 转讗诪专] 驻专讬讛 讜专讘讬讛, 砖诇讗 讛谞讬讞讜 诇讜 诇讛讜诇讬讚 注讜讚 讬诇讚讬诐 鈥� 讗诇讗 诪注转讛 注诇 讞诇诇 讝拽谉 讜注诇 讞诇诇 住专讬住 讛讻讬 谞诪讬 讚诇讗 注专驻讬谞谉 [讻讱 讙诐 讻谉 转讗诪专 砖讗讬谉 注讜专驻讬诐] 讗转 讛注讙诇讛, 砖讛专讬 讗讬谞诐 讬讻讜诇讬诐 诇讛讜诇讬讚 注讜讚 讬诇讚讬诐?! 讗诇讗 讛讻讜讜谞讛 讛讬讗 诪爪讜转, 讜驻讬专讜转 讗诇讛 讜讚讗讬 诇讗 讛谞讬讞讜 诇讜 诇注砖讜转.


砖谞讬谞讜 讘诪砖谞讛: 讜诪讜专讬讚讬谉 讗讜转讛 讗诇 谞讞诇 讗讬转谉. "讗讬转谉" 讻诪砖诪注讜, 拽砖讛. 转谞讜 专讘谞谉 [砖谞讜 讞讻诪讬诐]: 诪谞讬谉 诇讗讬转谉 砖讛讜讗 拽砖讛 鈥�/b> 砖谞讗诪专:

Talmud 鈥� Bavli 鈥� The William Davidson digital edition of the Koren No茅 Talmud, with commentary by Rabbi Adin Steinsaltz Even-Israel (CC-BY-NC 4.0).

